Mies (Pärssinen)
Ei mies, ken huutaa suuriäänisemmin
 ja kertaa kuulemansa toisten suusta
 ja hetken tuulen mukaan purttaan ohjaa.

 Vaan mies, ken aatteillensa etsii pohjaa
 vakuuden, oikeuden mittapuusta,
 itseään arvostellen ankarimmin.

 Hän yhteisedun ylinnä ken pitää
 ja kerskumatta suorii voimateon,

 kas hänen kylvämänsä siemen itää
 ja tuottaa aikanansa onnen keon.